# dousenn
## Brezhoneg
### Etimologiezh

    Diwar ar ger gallek douzaine. Tostaat ouzh ar ger dwsin e kembraeg.
    Meneget e geriadurioù Ar Gonideg ( dousén) ha hini Vallée.

### Anv-kadarn

dousenn /ˈdu.sɛn/ benel (liester : dousennoù)
* kement ha daouzek
*   * gwerzhañ diouzh an dousen, Vallée
*   * trizek evit dousen, Vallée
*   * Un û a vanke dezhi da echuiñ he zeir dousenn, — (Fañch an Uhel, Kontadennoù ar Bobl/3, Al Liamm, 1988, p. 137.)
*   * Unan a vanke din da echuiñ ma zeir dousenn, — (Fañch an Uhel, Kontadennoù ar Bobl/3, Al Liamm, 1988, p. 137.)
*   * Daoust ha red eo kaout eur rejimant Bretouned evit kas d'ar bed-all diou zousen dispac'herien ? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 93.)
*   * ... an dousenn ne vez ket graet atav gant daouzek, — (ISV, p. 455.)
*   * Pêr en doa c’hoant da furchañ betek ar foñs, abalamour da gaout ur gouign a bep seurt ; mez Kolaig a viras outañ, hag a lavaras dezhañ kemeret diwar-c’horre ma karje, rak ned ae ket, evit un dousenn hepken, da zirenkañ e banerad kouignoù eus an nec’h d’an traoñ. — (Lan Inizan, Toull al Lakez, Brest-Kemper, 1878, Kemper, 1930, p. 31.)
* dirak un anv-kadarn lies
*   * un dousenn vioù, GJ 38 (meneget e GIB)
*   * - Boen ! neuze Jakez ez an da lakaat un dousenn ûoù all er baner da gas da Jos, ... » — (Añjela Duval, Anjela Duval Eil embannadur reizhet, Mignoned Anjela 2005, p. 805.)
*   * Un dousenn mouchoueroù, {{mammenn|SBI|...}
*   * [...]; bag ar C'habon he devoa pesketet diou dousenn ziliou; [...]... — (Fañch al Lae, Bilzig, Kemper, 1925, p. 40.)
*   * [...] a vefe kavet enno diou zousenn merc'hed yaouank dalc'het ganto d'o c'hoef. — (Tad Medar, Diwar c'hoarzin..., Ar Vuhez Kristen, Rosko, 1945, p. 15.)
*   * Pesk Ebrel ? Div dousenn patatez zo deuet ganeoc'h !... — (Añjela Duval, Anjela Duval Eil embannadur reizhet, Mignoned Anjela 2005, p. 804.)
* kemmadur dre vlotaat er renadenn anv
*   * un dousenn grampouezh
*   * un dousenn destoù, Bues Santes Anna, gant Peron, 1877 (meneget e GIB)
*   * un dousenn vugale
*   * ... un dousenn gouignoù eus ar re wellañ zo ganeoc'h ... — (Lan Inizan, Toull al Lakez, Brest-Kemper, 1878, Kemper, 1930, p. 12.)
* un dousenn a dud (peurliesañ ne vez ket implijet an araogenn a war-lerc'h dousenn)
*   * Kent erruout gant feunteun Sant-Efflam, e ve red diskenn eun dousenn bennak a bazennou. — (Fañch al Lae, Bilzig, Kemper, 1925, p. 123.)
*   * Daoust ma oa dre vras Pleibeniz tud a boagn, e kaved er barrez un dousenn pe ziv a orined hag a lamponidi na dalvezent ket ar boued a zebrent bemdez. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 233.)
* un hanter dousenn : c'hwec'h

##### Notenn

Skrivet dousen gant Vallée (a ginnig douseniad, distaget "e" neuze), ha kemmadur dre vlotaat war-lerc'h; a-bouez eo gouzout penaos skrivañ: ne vo ket distaget heñvel dousenoù ha dousennoù.

#### Gerioù kevrennek

* dousenn-ha-dousenn

#### Deveradoù

* a-zousennoù
* dousennad
* dousenniad
* dousennig

### Gwelet ivez

* Ar pennad « dousenn » e-barzh Wikipedia
* Dousenn div wech e Son ar Mezvier : un dousenn vioù, ... un dousenn chosizennoù.
* Dousenn eizh gwech en ur pennad kaoz gwenedek:
* Dousenn en ur pennad kaoz eus Treger: [ http://patrimoine.region-bretagne.fr/main.xsp?execute=show_document&id=MERIMEEIA22002857]: un dousenn ourmel.

#### Troidigezhioù

* afrikaans : dosyn
* alamaneg : Dutzend
* daneg : dusin
* esperanteg : dekduo
* faeroeg : tylft
* frizeg : dozyn
* galleg : douzaine
* italianeg : dozzina
* kembraeg : dwsin
* malayseg : dosin
* nederlandeg : dozijn , twaalftal
* papiamento : dosein , dozèn
* portugaleg : dúzia
* saozneg : dozen
* skoseg : dusan
* sranan : dusen
* svedeg : dussin
* swahili : dazeni
* zouloueg : idazini , ilidazini